  Туспуктэм: видеоысь скриншот Наталия Сильвестрова Ижкарысь Кузебай Герд нимо гимназиысь дышетскисьёс Луганск Калык Элькунысь Лутугино ёросысь школа-лицейысь пиналъёсын телемост пыр вераськизы. Со сярысь улосвыл тӧролэн но кивалтэтлэн пресс-службаез ивортӥз. Пумиськонын пиналъёс ог-огенызы тодматскизы, школаоссы сярысь веразы. « Ми туж шумпотӥськомы таӵе тодматсконлы. Милям таӵе виртуальной эшъяськонмы зэмос эшъяськонэ выжоз но ми одно ик пумиськомы шуыса оскисько » Татьяна Волкова, Кузебай Герд нимо йӧскалык гимназилэн кивалтӥсез Лутугино ёросысь школаын дышетскисьёслы Удмуртиысь саламъёс – басма мунёос – вуизы. Кузьымлы пиналъёс туж шумпотӥзы. Мунёосты элькунысь гимназистъёс ас киынызы лэсьтӥзы.  « Ми соосты кӧня ке арня талэсь азьло лэсьтӥмы. Со мунёос Удмуртилэн тодметэз луо, кышкытлыклэсь утё. Соин ик милям сыӵе утись мунёос кузьмаммы потӥз » Эвелина Садыкова, Ижкарысь Кузебай Герд нимо гимназиын дышетскись ЛНР-ысь пиналъёс но Ижысь дышетскисьёслы кузьымъёс дасялозы шуыса веразы. Ватсалом, ЛНР-ысь Лутугино ёрос Удмуртилэн но Ульяновск улосвыллэн подшефной интывылзы луэ.   Тегъёс: пиналъёс школаос КузебайГерднимогимназия Удмуртия  